प्रतापगढ़ : सामूहिक विवाह कार्यक्रम की कवरेज लौट रहे एक पत्रकार की सड़क हादसे में मौत हो गई। घटना रविवार देर रात की है। उधर, पत्रकार की बाइक को टक्कर मारने के बाद अनियंत्रित होकर पलटी मैजिक को पुलिस ने कब्जे में ले लिया है। मानिकपुर थाना क्षेत्र के लाटतारा गांव निवासी रमेश मौर्य (34) पुत्र शिवशंकर मौर्य माता-पिता के इकलौते बेटे थे। रविवार को रात लगभग सवा बारह बजे कुंडा में राजा भैया यूथ ब्रिगेड के तत्वावधान में आयोजित सामूहिक विवाह कार्यक्रम का कवरेज कर घर वापस लौट रहे थे।